
Број: 05-511-12/2020
Датум: 08.04.2020.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „КЕСО-ГРАДЊА“ д.о.о. Тршић-Зворник, за издавање еколошке дозволе за пословни објекат - погон за производњу PVC столарије који се налази у насељу Тршић бб, град Зворник, од 03.03.2020.год., а на основу члана 85. и 89. Закона о заштити животне средине („Службени гласник Републике Српске“, број: 71/12 и 79/15), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број:13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „КЕСО-ГРАДЊА“ д.о.о. Тршић-Зворник, ЕКОЛОШКА ДОЗВОЛА за пословни објекат - погон за производњу PVC столарије који се налази у насељу Тршић бб, град Зворник, на грађевинској парцели означеној као к.п. број 3359/7 К.О. Тршић.
2. Опис активности и постројења за које се издаје еколошка дозвола:
Пословно производни објекат за производњу PVC столарије је сталног карактера, спратности: приземље. 

Објекат је димензија 12,00 m  х 32,90 m + анекс гаража 3,25 m х 5,50 m. Намјена погона за производњу столарије је пружање услуга, поправке, израде свих врста столарије од алуминијума, лима као и ПВЦ-а, уградња…
Просторије у погону за производњу столарије су: 

· велика радионица са свим пратећим машинама за израду и дораду,

· помоћна просторија за смјештај компресора и резервних ситнијих дијелова машина и алата потребних у току производње.

Инвеститор за обављање дјелатности користи следеће машине и алате:

· бушилица

· чистилица пречки

· машина за сјечење

· радни сто са штанцом

· машина за сјечење ојачања

· машина за лајсне

· кутни циркулар

· чистилица

· двоглава варилица

· једноглава варилица

· компресор.

3. Инвеститор, „КЕСО-ГРАДЊА“ д.о.о. Тршић-Зворник, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12 и 79/15) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примењују најбоље расположиве технике.
· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.
· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.
          3.2. Уколико дође до значајнијих промјена у раду предметног објекта, обавјестити Одјељење за стамбено комуналне послове и послове саобраћаја Градске управе Града Зворник и инспектора за екологију.

3.3. Инвеститор „КЕСО-ГРАДЊА“ д.о.о. Тршић-Зворник, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:

3.3.1.    Заштита ваздуха и заштита од буке

· Обавезно асфалтирати манипулативне површине и саобраћајнице како би се олакшало одржавање истих.
· Саобраћајнице и манипулативне површине одржавати чистим.
· Смањити на најмању могућу мјеру емисије загађујућих материја и непријатних мириса у ваздух уз примену најбоље расположивих технологија.
· Редовно прскати водом манипулативне површине како би се смањила емисија  прашине са радно-манипулативних површина, нарочито током летњих мјесеци и код јачих вјетрова.
· Све манипулативне површине је потребно редовно чистити, прати и одржавати да би се спрјечиле прекомјерне концентрације прашине око предметног објекта.
· Вршити редован сервис и преглед опреме и уређаја према спецификацији произвођача.

· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.
· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.
· У случају да се током рада постројења, контролом нивоа буке установи да иста прелази законом прописане вриједности, извршити додатну изолацију објекта, као и предузети низ других мјера (замјена дијела машина који изазивају буку, ремонт постројења и др.).
· Током рада постројења потребно је врата на халама и другим објектима гдје се јавља бука, држати затворена (отварати по потреби).
· Адекватном организацијом рада спречити стврање гужве и застоја.
· Да би се смањило присуство прашине извршити озелењавање свих слободних површина брзо растућим зеленилом и украсним биљкама.

3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о третману и одводњи отпадних вода за подручја градова и насеља где нема јавне канализације („Службени гласник РС“, бр. 68/01) и Правилником о условима  испуштања отпадних вода у површинске воде („Службени гласник РС“, бр.44/01).
· Санитарне и фекалне отпадне воде одводити у водонепропусну трокоморну септичку јаму. Исту одржавати у складу са Правилником о третману и одводњи отпадних вода за подручја градова и насеља где нема јавне канализације („Службени гласник РС“, бр. 68/01).
· Чишћење септичке јаме вршити најмање два пута годишње од стране овлаштене организације а по потреби и чешће и о томе водити уредну евиденцију.
· Отпадне воде са манипулативних површина, путем сливних решетки одводити у интерни колектор.
· Изградити двокоморни таложник за суспендоване честице док је прељев потребно упуштати у септичку јаму. Изградити шахт за узорковање пречишћене воде прије спајања са септиком.
· Атмосферске воде са кровова и манипулативних површина системом олука, цијеви, шахтова и канала испуштати у интерни колектор.
· Редовно одржавати дренажни систем којим се оборинске воде одводе у крајњи реципијент. 
· У сагласности са начелом „ЗАГАЂИВАЧ ПЛАЋА“ све трошкове испитивања сопствених отпадних вода плаћа корисник постројења, као и прописану накнаду, посебним прописом за загађење.

· У случају испуштања нафте и нфтних деривата, техничких уља и масти из машина и возила, користити комерцијална патентирана средства-адсорбенс за упијање нафтних деривата (екопор, пиљевина и сл.).
· У случају акцидентних ситуација просипања боја, лакова и сл. средстава потребно је одмах извршити посипање адсорбенса те прикупљање и санацију површине на којој се десило пролијевање.
· Обезбједити довољну количину пијеска, екопора, пиљевине или сл. на локацији погона.
· Употребњени адсорбенс и друге загађене материје збринути као опасни отпад.
· Манипулативне површине је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, бр. 19/15 и 79/18).
· Одлагање отпадних материја вршити у канте-контејнере, који морају бити наткривени и на водонепропусној површини.

· За продуковани опасни отпад (науљене крпе, пуцвала, рукавице, заштитна одјећа, контаминирани адсорбенс) поставити намјенски затворени контејнер/буре запремине 200 л које преузимати овлаштено предузеће и одвозити на регионалну депонију.

· Папирну, картонску и пластичну амбалажу од паковања разних врста филтера одлагати заједно са комуналним отпадом.

· Уклонити сав сувишни материјал, редовно вршити чишћење манипулативних површина и избјегавати нагомилавање металног отпада. Складиштење истог вршити у метални кавез на наткривеној бетонираној површини. По прикупљању већих количина металног отпада исти продавати у секундарне сировине.

· За збрињавање амбалаже која је контаминирана опасним супстанцама обезбједити наткривени простор или намјенску просторију за привремено складиштење. Не пролијевати евентуално заостали садржај у воде или тло.

· У случају акцидентних просипања боја и лакова и сл. средстава, потребно је одмах извршити посипање адсорбенса, прикупљање истог и санацију површине где је извршено проливање.

· Рестлови пластичних или најлонских материјала који се користи као заштите на столарији приликом уградње, складиштити у метална бурад а касније одвозити од стране овлаштене институције.

· Контејнери/бурад за складиштење свих врста отпада на локацији морају бити јасно означени типом и нивоом опасности.

· Селективно раздвајати папир, картон, пластику и по прикупљању већих количина исту продавати у секундарне сировине.

· Склопити Уговоре за преузимање, транспорт и коначно збрињавање продукованих врста отпада (опасан и неопасан) са фирмом овлаштеном за збрињавање наведених врста отпада. 

· Адекватном организацијом процеса рада спречити настајање и расипање свих врста отпада.

· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13 и 106/15).

· План управљања отпадом мора бити у складу са Законом о управљању отпадом („Службени гласник Републике Српске", број: 111/13 и 106/15).
3.3.4. Инвеститор, „КЕСО-ГРАДЊА“ д.о.о. Тршић-Зворник, град Зворник, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4.    Мониторинг

4.1.   Мониторинг буке 
Мониторинг нивоа буке вршити једном годишње, у свим годинама важења еколошке дозволе. Резултати мјерења морају бити у складу са Правилником о дозвољеним границама интензитета звука и шума („Службени лист БиХ“, брoj 46/89).

         4.2.   Мониторинг ваздуха

Мониторинг квалитета ваздуха вршити једном годишње, у свим годинама важења еколошке дозволе. Резултати мјерења морају бити у складу са Уредбом о вриједностима квалитета ваздуха („Службени гласник РС“, број 124/12).

4.3.   Мониторинг  воде 

Квалитативни мониторинг отпадних вода вршити једном годишње, у свим годинама важења еколошке дозволе. Резултати мјерења морају бити у складу са Правилником о условима о испуштању отпадних вода у површинске воде („Службени гласник РС“, бр. 44/01).

4.4.  Мониторинг земљишта 

Мониторинг земљишта вршити само у случају акцидентних ситуација или по налогу надлежног еколошког инспектора.

4.5. Предложена мјерења требају да врше овлаштене институције, а о динамици и резултатима мјерења треба водити уредну евиденцију и достављати извјештаје надлежном органу Граске управе. 

5.  Чланом 102. Закона о заштити животне средине ("Службени гласник РС", број: 71/12 и 79/15) прописана је обавеза вођења регистара постројења и загађивача, који садрже податке о дјелатностима и постројењима која угрожавају или могу угрозити животну средину.

5.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача ("Службени гласник РС", број 92/07) и о томе обавјести надлежне органе у Градској управи Града Зворник.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

6.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.

7.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине (“Службени гласник РС“, број: 71/12 и 79/15). Након истека овог рока надлежни орган ће извршити ревизију овог рјешења на захтјев странке.

О Б Р А З Л О Ж Е Њ Е

         Инвеститор, „КЕСО-ГРАДЊА“ д.о.о. Тршић-Зворник, дана 03.03.2020.год., поднио је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за пословни објекат - погон за производњу PVC столарије који се налази у насељу Тршић бб, град Зворник, на грађевинској парцели означеној као к.п. број 3359/7 К.О. Тршић.

         Уз Захтјев су достављени Докази, које је урадила овлашћена институција „В&З-ЗАШТИТА“ д.о.о. Бања Лука, која поседује лиценцу за обављање дјелатности из области заштите животне средине, број: 5-Е/11 од 27.09.2019.год. Докази уз захтјев су саставни дио овог Рјешења.
Инвеститор је уз Захтјев за издавање еколошке дозволе, поред Доказа број радног налога: 600-119/20 урађених у фебруару 2020.год., приложио:

· Рјешење о регистрацији, Окружни привредни суд у Бијељини, број: 059-0-Reg-17-000 889 од 06.10.2017.год.
· Накнадни локацијски услови, Одјељење за просторно уређење, Градска управа Града Зворник, број: 04-361-56/2019 од 28.10.2019.год.
· Стручно мишљење и урбанистичко – технички услови, урадио „Г.П. „ОбновА“ д.о.о. Шамац.
          Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној табли Градске управе Града Зворника у периоду 04.03.- 04.04.2020.год. У Законом предвиђеном року од 30 дана  није изјављена ниједна примједба.
          Одговорно лице предметног објекта обавезно је да редовно извјештава еколошког инспектора Градске управе о извршеном мониторингу, сходно члану 92. Закона о заштити животне средине („Службени гласник РС“, број: 71/12 и 79/15).
Одговорно лице предметног објекта дужно је обавјестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, бр. 28/13).
Одговорно лице предметног објекта дужно је доставити извјештај о постројењима/загађивачима органу Градске управе надлежном за послове заштите животне средине, сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07).
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће, на основу члана 5. Правилника о поступку ревизије и обнављања еколошких дозвола („Службени гласник РС“, бр. 28/13).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12 и 79/15), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 ).
Против овог рјешења допуштена је жалба Министарству за просторно уређење     грађевинарство и екологију у Бања Луци у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13).
         Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                          
- еколошком инспектору




          Бранко Јашић, дипл.инж.
- архиви

- евиденцији

